Държавен вестник, бр. 21, 2013 г., стр. 43

БРОЙ  21	
Д Ъ Р Ж А В Е Н  В Е С Т Н И К 	
СТР.  43  
изисквания, техническата служба писмено 
уведомява заявителя, че изменението в кон­
струкцията на ППС е недопустимо по причини, 
които се посочват изчерпателно и подробно.
(4) Два екземпляра от протокола по ал. 2 
се предоставят на заявителя.
Чл. 33. (1) Техническите служби по чл. 26, 
ал. 1 създават и поддържат база с данни за 
издадените протоколи за изменение в кон­
струкцията на ППС и предоставят достъп до 
нея на Изпълнителна агенция „Автомобилна 
администрация“.
(2) Техническата документация на ППС 
с изменение в конструкцията и издадените 
протоколи за изменение в конструкцията на 
ППС се съхраняват най-малко 10 години.
Чл. 34. (1) В Изпълнителна агенция „Ав­
томобилна администрация“ се създава и 
поддържа база с данни с информация за тех­
ническите служби по чл. 26, ал. 1.
(2) Информацията от базата с данни по 
ал. 1 е публично достъпна.
Чл. 35. Когато изменението в конструк­
цията на ППС води до промяна в данните, 
посочени в свидетелството за регистрация, 
се прилагат изискванията на глава втора, 
раздел II от Наредба № I-45 от 2000 г. за 
регистриране, отчет, пускане в движение и 
спиране от движение на моторните превозни 
средства и ремаркетата, теглени от тях, и реда 
за предоставяне на данни за регистрираните 
пътни превозни средства (обн., ДВ, бр. 31 от 
2000 г.; посл. изм., бр. 67 от 2012 г.).
Раздел III
Издаване на удостоверение за изменение в 
конструкцията на регистрирано пътно пре­
возно средство
Чл. 36. (1) За издаване на удостоверение за 
изменение в конструкцията на регистрирано 
пътно превозно средство собственикът му 
или упълномощен негов представител подават 
заявление по образец (приложение № 3) до 
изпълнителния директор на Изпълнителна 
агенция „Автомобилна администрация“.
(2) Лицата по ал. 1 прилагат към заявле­
нието:
1. описание на ППС;
2. описание на направеното изменение в 
конструкцията на ППС;
3. протокола за изменение в конструкцията 
на ППС, издаден от техническата служба;
4. копие на документ за регистрация на 
ППС;
5. документ за платена държавна такса.
(3) Лицата по ал. 1 заверяват с подпис и 
„Вярно с оригинала“ копията на документите 
по ал. 2.
(4) Изискването по ал. 1 не се прилага за 
случаите по чл. 20 и 22.
(5) Когато към заявлението не е прило­
жен един или повече документа по ал. 2 или 
представените документи са с нередовности, 
Изпълнителна агенция „Автомобилна адми­
нистрация“ предоставя на заявителя 14-дневен 
срок за представянето на липсващия документ 
или отстраняването на нередовностите.
Чл. 37. (1) Изпълнителният директор на 
Изпълнителна агенция „Автомобилна адми­
нистрация“ или оправомощено от него длъж­
ностно лице в 20-дневен срок от подаването на 
заявлението по чл. 36, ал. 1 и приложенията 
към него или от отстраняване на непълнотите 
или нередовностите по чл. 36, ал. 5 издава 
удостоверение за изменение в конструкцията 
на регистрирано пътно превозно средство, 
когато:
1. пътното превозно средство отговаря на 
описанието, придружаващо заявлението;
2. изменението в конструкцията на ППС 
отговаря на описанието, придружаващо за­
явлението;
3. протоколът за изменение в конструкци­
ята на ППС, издаден от техническата служба, 
е със заключение „допустимо изменение в 
конструкцията на ППС“.
(2) Удостоверението по ал. 1 се издава по 
образец (приложение № 4) и е валидно само 
за територията на Република България.
Чл. 38. (1) В срока по чл. 37, ал. 1 изпъл­
нителният директор на Изпълнителна агенция 
„Автомобилна администрация“ или оправо­
мощено от него длъжностно лице отказват 
издаването на удостоверение за изменение в 
конструкцията на регистрирано пътно пре­
возно средство, когато:
1. не е представен един или повече доку­
мента по чл. 36, ал. 2 или нередовностите в 
представените документи не са отстранени в 
срока по чл. 36, ал. 5; 
2. е представен неистински документ или 
документ с невярно съдържание;
3. протоколът по чл. 36, ал. 2, т. 3 е изда­
ден от лице, което не е техническа служба 
по чл. 26, ал. 1;
4. пътното превозно средство:
а) не отговаря на изискванията по чл. 37, 
ал. 1;
б) създава сериозен риск за безопасността 
на движението по пътищата, за замърсяване 
на околната среда или за нанасяне на сериоз­
ни вреди на здравето на хората, независимо 
че отговаря на изискванията по чл. 37, ал. 1.
(2) Отказът по ал. 1 се мотивира и подлежи 
на оспорване по реда на Административно­
процесуалния кодекс.
Чл. 39. В Изпълнителна агенция „Автомо­
билна администрация“ се създава и поддържа 
база с данни с информация за издадените 
удостоверения за изменение в конструкцията 
на регистрирани пътни превозни средства. 
Данните се съхраняват 10 години.